b'\n_START_ARTICLE_\nMuhammad ibn Zakariya al-Razi\n_START_SECTION_\n\xc5\xbdivljenje\n_START_PARAGRAPH_\nRazi se je rodil v mestu Ray (danes Rey), ki se nahaja na ju\xc5\xbenih pobo\xc4\x8djih gore El Burz blizu dana\xc5\xa1njega Teherana ob Svilni poti. Razi v perzij\xc5\xa1\xc4\x8dini pomeni iz mesta Ray. Njegov prvi interes je bila glasba, a tega sta kmalu nadomestili alkimija in filozofija. Kot mlad se je preselil v Bagdad, kjer je \xc5\xa1tudiral in vadil medicino v bimaristan (bolni\xc5\xa1nica). Njegov u\xc4\x8ditelj medicine je bil Ali Ibn Sahl Rabban al-Tabari, zdravnik in filozof, rojen v judovski dru\xc5\xbeini v Mervu v Tabaristanu. Kasneje ga je Mansur ibn ishaq povabil nazaj v Ray, kjer je postal glavni zdravnik v bolni\xc5\xa1nici. Svoj \xc4\x8das je namenil pou\xc4\x8devanju in imel ve\xc4\x8d krogov \xc5\xa1tudentov. Ko je bolnik pri\xc5\xa1el s prito\xc5\xbebo ali imel vpra\xc5\xa1anje je najprej vpra\xc5\xa1al u\xc4\x8dence prvega kroga. \xc4\x8ce niso znali odgovoriti, potem je bila vpra\xc5\xa1al tiste v "drugem krogu" in tako naprej. Sam pa je potem dal kon\xc4\x8dni odgovor. Pri 30 letih je za\xc4\x8dasno prenehal s svojim delom in raziskavami v alkimiji, ker so mu kemi\xc4\x8dne substance, ki jim je bil izpostavljen preve\xc4\x8d dra\xc5\xbeile o\xc4\x8di. Med njegovimi odkritji v alkimiji je zaslu\xc5\xbeen za odkritje \xc5\xbeveplove kisline in etanola. Razi je bil do svojih pacientov velikodu\xc5\xa1en in dobrodelen, zdravil jih je na human na\xc4\x8din in jim dajal zdravila, ne da bi jim zara\xc4\x8dunal. Na koncu svojega \xc5\xbeivljenja je skoraj oslepel zaradi Glavkoma. Umrl je v svojem rojstnem kraju star 60 let in po svoji smrti postal zelo znan na Bli\xc5\xbenjem vzhodu in v celotni srednjeve\xc5\xa1ki Evropi.\n_START_SECTION_\nPsihologija in psihoterapija\n_START_PARAGRAPH_\nRazi je bil eden od prvih znanih zdravnikov. Poznan je tudi kot o\xc4\x8de psihologije in psihoterapije.\n_START_SECTION_\nPrimerjava \xc4\x8drnih koz in o\xc5\xa1pic\n_START_PARAGRAPH_\nRazi je napisal:_NEWLINE_\xc2\xbb\xc4\x8crne koze se pojavijo, ko kri "vre" in se oku\xc5\xbei, kar povzro\xc4\x8di izhlapevanje hlapov. Tako se mladoletna kri (ki zgleda kot mokri izvle\xc4\x8dki, ki se pojavljajo na ko\xc5\xbei) preoblikuje v bogatej\xc5\xa1o kri in ima barvo zrelega vina. Na tej stopnji se \xc4\x8drne koze pojavljajo kot "mehur\xc4\x8dki, najdeni v vinu" (kot mehurji) ... ta bolezen se lahko pojavi tudi v drugih \xc4\x8dasovnih obdobjih (kar pomeni: ne samo v otro\xc5\xa1tvu). Najbolj\xc5\xa1a stvar, ki jo je treba storiti v tej prvi fazi, je, da se dr\xc5\xbeite stran, sicer se lahko ta bolezen spremeni v epidemijo.\xc2\xab_NEWLINE_To diagnozo je potrdila Encyclop\xc3\xa6dia Britannica (1911), ki navaja: "Najbolj zanesljive izjave o zgodnjem obstoju bolezni najdemo v knjigah perzijskega zdravnika Razija iz 9. stoletja, ki je jasno opisal njene simptome, njeno patologijo, ki jo razlaga humoralna ali fermentacijska teorija, in navodila za njeno zdravljenje.\n_START_SECTION_\nFarmacija\n_START_PARAGRAPH_\nRazi je prispeval k zgodnji praksi farmacije z zbiranjem besedil, v katerih je opisal uporabo "mrtvih mazil" in z razvojem naprav, kot so terilnice, bu\xc4\x8dke, lopatice in stekleni\xc4\x8dke za zdravila, ki so jih uporabljali v lekarnah vse do za\xc4\x8detka dvajsetega stoletja.\n_START_SECTION_\nMedicinska etika\n_START_PARAGRAPH_\nRazi je na profesionalni ravni predstavil \xc5\xa1tevilne prakti\xc4\x8dne, napredne, medicinske in psiholo\xc5\xa1ke ideje. Kritiziral je \xc5\xa1arlante in la\xc5\xbene zdravnike, ki so se potikali po mestih in de\xc5\xbeeli in prodajali svoja \xe2\x80\x9czdravila\xe2\x80\x9d. Hkrati je opozoril, da tudi visoko izobra\xc5\xbeeni zdravniki niso imeli odgovorov na vse zdravstvene te\xc5\xbeave in niso mogli pozdraviti vseh bolezni, kar je bilo \xc4\x8dlove\xc5\xa1ko povedano nemogo\xc4\x8de. Razi je strokovnim delavcem svetoval, naj sledijo naprednemu znanju preko nenehnega \xc5\xa1tudija medicinskih knjig in stika z novimi informacijami, da bi pri svojih storitvah postali bolj uporabni. Naredil je seznam ozdravljivih in neozdravljivih bolezni. V zvezi s slednjim je dejal, da v primeru naprednih primerov raka in gobavosti zdravnika nikoli ne bi smeli kriviti, \xc4\x8de jih ni mogel ozdraviti. Da bi dodal humorno noto, je Razi izkazoval veliko usmiljenje do zdravnikov, ki so skrbeli za dobro po\xc4\x8dutje knezov, plemstva in \xc5\xbeensk, ker niso sledili zdravni\xc5\xa1kim ukazom (npr.: da omejijo svojo prehrano ali se grejo zdraviti), zaradi \xc4\x8desar je najte\xc5\xbeje biti njihov zdravnik._NEWLINE_O medicinski etiki je napisal: _NEWLINE_Zdravnikov cilj je pomagati, celo sovra\xc5\xbenikom, \xc5\xa1e toliko bolj pa prijateljem. Ta poklic nam prepoveduje, da \xc5\xa1kodujemo svojemu sorodstvu, kar je potrebno za korist in blaginjo \xc4\x8dlove\xc5\xa1tva. Bog je zdravnikom odredil prisego, da ne bodo ustvarili smrtonosnih sredstev.\n_START_SECTION_\nPretvorba kovin\n_START_PARAGRAPH_\nRazijevo zanimanje o alkimiji in njegovo trdno prepri\xc4\x8danje v mo\xc5\xbenost preoblikovanja kovin v zlato in srebro je bilo pol stoletja po njegovi smrti potrjeno v knjigi Ibn an-Nadima (The Philosophers Stone-Lapis Philosophorum v latin\xc5\xa1\xc4\x8dini). Nadim je Raziju posvetil zbirko 12 knjig vklju\xc4\x8dno s svojim zavra\xc4\x8danjem Al-Kindijevega zavra\xc4\x8danja veljavnosti alkimije. Al-Kindi (801-873 CE) je bil filozof in nasprotnik alkimije.\n_START_SECTION_\nKemijski instrumenti in snovi\n_START_PARAGRAPH_\nRazi je razvil mnogo kemijskih instrumentov, ki se uporabljajo \xc5\xa1e danes. Izpopolnil je metodo destilacije za pridobivanje in ekstrakcijo alkohola. Ni se strinjal z idejo o napojih, ki naj bi temeljili na magiji. _NEWLINE_\xc4\x8ceprav Razi ni zavra\xc4\x8dal ideje, da obstajajo \xc4\x8dude\xc5\xbei, v smislu nepojasnjenih pojavov v naravi, je bila njegova alkimijska shramba obogatena z izdelki perzijskega rudarstva in proizvodnje, posedoval je celo amonijevo sol, ki je bila kitajsko odkritje. Predvsem se je skliceval na koncept "prevladujo\xc4\x8dih" oblik ali esenc, ki je neoplatonski koncept vzro\xc4\x8dnosti, kot pa na intelektualni ali mehani\xc4\x8dni pristop. Razijeva alkimija je prinesla empiri\xc4\x8dne lastnosti kot so slanost in vnetljivost, slednja pa je povezana z \'oljnatostjo\' in \'\xc5\xbeilavostjo\'. Teh lastnosti ni mogo\xc4\x8de razlo\xc5\xbeiti s tradicionalno sestavo elementov, kot so: ogenj, voda, zemlja in zrak, kar so al-\xe1\xb8\xa4azali in drugi misleci za njim hitro opazili.\n_START_SECTION_\nMetafizika\n_START_PARAGRAPH_\nRazijeva metafizi\xc4\x8dna doktrina izhaja iz teorije o "petih ve\xc4\x8dnostih", po kateri se svet proizvaja iz interakcije med Bogom in \xc5\xa1tirimi drugimi ve\xc4\x8dnimi na\xc4\x8deli (du\xc5\xa1a, materija, \xc4\x8das in kraj). Sprejel je predsokratski tip atomizma teles in za to se je razlikoval od falasife in mutakallimuna. Medtem ko je nanj vplival Platon n medicinski pisatelji, predvsem Galen, je zavrnil taqlid in tako izrazil kritiko glede nekaterih njihovih mnenj. To je razvidno iz naslova enega njegovih del - Dvom o Galenu.\n_START_SECTION_\nPogled na religijo\n_START_PARAGRAPH_\nRaziju so bila pripisana \xc5\xa1tevilna kontradiktorna dela in izjave o veroizpovedi. Glede na al-Birunijevo bibliografijo o Raziju (Ris\xc4\x81la f\xc4\xab Fihrist Kutub al-R\xc4\x81z\xc4\xab) je Razi napisal dve "hereti\xc4\x8dni knjigi": "F\xc4\xab al-Nubuww\xc4\x81t" (O prerokbah) in "F\xc4\xab \xe1\xb8\xa4iyal al-Mutanabb\xc4\xabn" (O trikih la\xc5\xbenivih prerokov). Po Birunijevih besedah naj bi prva knjiga bila proti religiji nasploh, druga pa neke vrste kritika prerokov. Biruni je v svoji Risali nadalje kritiziral in izrazil dvom glede Razijevih verskih pogledov, pri \xc4\x8demer je opazil vpliv manheheizma. Biruni je na\xc5\xa1tel \xc5\xa1e nekaj drugih del o Raziju in religiji, med njimi Fi Wujub Da\'wat al-Nabi "Ala Man Nakara bi al-Nubuwwat (Obligation to Propagate the Teachings of the Prophet Against Those who Denied Prophecies) in Fi anna li al- Insan Khaliqan Mutqinan Hakiman (That Man has a Wise and Perfect Creator), ki sta navedeni v njegovih delih o "bo\xc5\xbeanskih znanostih". Nobeno od njegovih del o religiji danes ne obstaja ve\xc4\x8d v celoti.'